‘Waterkloof-vier’ vandag vry mansGert van Schalkwyk (links) en Reinach Tiedt (regs) Foto: SAPA Die sogenaamde Waterkloof-vier gaan vandag as vry mans by die tronk uitstap. Christoff Becker. Foto: SAPA Christoff Becker, Reinach Tiedt, Gert van Schalkwyk en Frikkie du Preez is in Januarie 2007 in die Pretoriase landdroshof elk tot 12 jaar tronkstraf gevonnis nadat hulle in 2001 ŉ hawelose man in ŉ parkie in Pretoria vermoor het. Hulle het in Augustus 2008 hulle vonnisse begin uitdien. Manelisi Wolela, woordvoerder van die departement van korrektiewe dienste (DKD), het vroeër gesê die vier mans het hulle goed gedra en dat hulle ŉ interne program voltooi het. “Ons het baie streng paroolvoorwaardes en enige afwyking van die voorwaardes kan daartoe lei dat hulle parool teruggetrek word.” Frikkie du Preez. Foto: SAPA Tiedt en Van Schalkwyk is in Desember 2011 op korrektiewe toesig vrygelaat. Hulle is egter in September verlede jaar weer tronk toe gestuur nadat ŉ hof bevind het die omskakeling van hulle vonnisse moes nie gebeur het nie. Tiedt en Van Schalkwyk word in die Zonderwater-gevangenis naby Cullinan aangehou. Becker en Du Preez word by die Pretoria-Sentraal-gevangenis aangehou. Lees ook: Waterkloof-2 moet vandag terug tronk toe Waterkloof-2 moet terug tronk toe Twee van Waterkloof-4 gaan appelleer Twee van Waterkloof-vier moet terug tronk toe Minister: ‘Waterkloof twee kan nie teruggaan tronk toe nie’ Paroolraad geskors oor vrylating van twee van Waterkloof-vier Hof verwerp appélaansoek oor twee van “Waterkloof-vier”